Марко Ганчев
Отблясък от ечемичени ниви

chitanka.info

Юнско пътуване покрай ечемичени ниви,

космос от жълтоопашати комети.

На места като гриви са още игриви,

а другаде — от зрелостта вече лениви.

Но всяка със свой спектър свети.

Тоя отблясък от ечемичени ниви

привечер, като стигнах мойте места,

се превърна на рояк от светулки игриви,

за да не го забравя до сутринта.

1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.